 Xildhibaanku waxa uu intaasi ku daray, Sida ugu dhaqsaha badan ayaanu u tegaynaa goobta, marka aanu tegnana waxaanu ka soo saari doonaa goaan cad, sida la ii sheegay suntaasi waxay aheyd tii hore ugu qaraxday Dekeda, waxan laga hadlayaana waa hadhaageedii, suntana xeerarka caalamiga ah iyo kuweenu ba waxay sheegayaan inay tahay dambi dadka laga galay oo cid na iskuma saamaxayso oo shirkadii keentay iyo cidda ku aastay ba waxay aheyd in la baadho dambiga inta aan la aasin, oo dekeda ayaa khatar gashay, ilaa immika dawladeena iyo Dp-world waxaan u mallaynayaa in aanay ka wada hadal badbaadada iyo waxa soo degi kara, meesha lagu aasay ayaa ah meel aad u fool xun oo aan macquul aheyn oo markay hoos u degto kalluunka ayey waxyeelaynaysaa, arrintaasi haddii ay ku caddaatona kaga hadhi mayno sharciga dalka ee waxaanu la tiigsan doonaa sharciyada caalamiga ah. 